Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 308

4. évfolyam ÓRATERV Témakör óra Szervezési feladatok Elõkészítés és prevenció Járások, futások, szökdelések és ugrások, valamint dobások Támasz-, függés- és egyensúlygyakorlatok Labdás gyakorlatok Küzdõ feladatok, játékok Szabadidõs sporttevékenységek Úszás Szabadon felhasználható órakeret Összesen: 111 óra A szabadon felhasználható órakeret 12 óra, amelyet úszásoktatásra, vagy a többi témakör gyakorlására fordíthatjuk. Magasabb évfolyamra lépés feltételei - Tudják alkalmazni a vezényszónak megfelelõ gyakorlatot. - Tudják végrehajtani az alapvetõ mozgásformákból összeállított szabadgyakorlatokat. - Tudjanak 6-7 percig saját iramban futni. - Tudják szabályozni ugrásaikat a változó feltételeknek megfelelõen. - Tudjanak kislabdával 14 métert hajítani. - Tudják megtartani testtömegüket függésben és támaszban, valamint egyensúlyozni változó feltételek között. - Ismerjék és tudják a tanult labdajátékok nevét, szabályait és vegyenek részt a játékban. - Ismerjék a küzdõjátékok szabályait. - Ismerjenek speciális szabadtéri játékokat. - Ismerjék az uszoda és a természetes vizeknek a veszélyeit. Témakör Szervezési feladatok Óraszám: 2 óra ALTÉMÁK Sorakozás kétsoros vonalban, kettõs oszlopban. - Vigyázz- és pihenjállás. - Menet közben fejlõdések, szakadozások, egyes-, kettõs-, hármas-, négyes oszlopba és oszlopból. - Játékok mint eddig. TEVÉKENYSÉGEK Az óraszervezés szempontjából szükséges foglalkozási formák fegyelmezett és az életkornak megfelelõ alakisággal történõ végrehajtása, a testnevelési órán megkívánt szokásrend betartása. Témakör Elõkészítés és prevenció Óraszám: 10 óra ALTÉMÁK Gimnasztika - Határozott formájú szabadgyakorlatok és szabadgyakorlati alapformájú társas-, kéziszer- és kiegészítõszer-gyakorlatok. - A bimechanikailag helyes testtartást tudatosító, kialakító, automatizáló és fenntartó gyakorlatok rendszeres végzése (valamint légzõgyakorlatok) a gimnasztika részeként, testtájanként végighaladva a testtartásért felelõs valamennyi izomcsoport erõsítését és nyújtását szolgáló mozgásanyagon, a tanév során ismételve, a kiindulási és véghelyzetek pontos megtartására, valamint a lassú és pontos kivitelezésére ügyelve, a hibás kivitelezés javításával, valamint a korosztály jellemzõinek megfelelõ illesztéssel a testnevelési óra többi eleméhez - Játékos elõkészítõ- és a motoros képességeket fejlesztõ gyakorlatok és játékok. TEVÉKENYSÉGEK A tanult gimnasztikai gyakorlatokból összeállított mozgások pontos és folyamatos végzése, a különbözõ idõtartalmú alapformák (gyorsulások, lassulások) kapcsolati megteremtése, mászás rúdon vagy kötélen. Témakör Járások, futások, szökdelések és ugrások, valamint dobások Óraszám: 25 óra ALTÉMÁK Járások: mint az 1-3. évfolyamon - Járás behunyt szemmel elõre, hátra és oldalra. - Tengerészjárás (oldalirányban kitámasztással). - Játék (gyalogló verseny, váltó). Futások - Tartós futások, futás feladatokkal. - Futóversenyek. - Játékok (füle-farka, nyúl a bokorban, versengések kettõ közben stb.). Szökdelések, ugrások - Szökdelõ iskolák, sorozatugrások egy és páros lábon. - Távolugrás, magasugrás nekifutással. - Helybõl magasugrás. Leugrás függésbõl. Dobások - Hajítási kísérletek kidobóállásból befordulással és nekifutásból. - Játékok: Fogyasztó, Döngetõ, Ki a legügyesebb a körben, Vadászlabda. TEVÉKENYSÉGEK - Vágtafutás, illetve tartós futás 10-12 percig. - Helybõl és a nekifutásból történõ ugrások hangsúlyozott elrugaszkodással, harmonikusan. - A feladatnak legjobban megfelelõ dobásmód megválasztása, a hajító mozdulat elfogadható végrehajtása. - Célbadobás elvárható biztonsággal. - Jó futó-, ugró- és dobókészség kialakítása. Témakör Támasz,- függés- és egyensúlygyakorlatok Óraszám: 25 óra ALTÉMÁK Az 1-3. évfolyamon felsoroltak - Bakugrás társon át. vetõdés mellsõ fekvõtámaszból elõre hátsó fekvõtámaszba. Guggoló támasz háttal a bordásfalnak- mászás lábbeakasztással felfelé, kéztámasszal befelé kézállás helyzetbe (hegycsúcs). Kézállásba fellendülés bordásfalnál, társ segítségével. - Magas gurulófordulás elõre. Mellsõ mérlegállás. - Felguggolás, függõleges repülés zsámolyon, 2-3 részes szekrényen. - Leugrások bordásfalról , mellsõ és hátsó függõállásból mellsõ és hátsó oldal állásba. - Kötélmászás: mászó kulcsolással – fél-vagy teljes magasságig - Alacsonygyûrû: hajlított függõállásból ugrással fellendülés lebegõfüggésbe, ereszkedés hátsó függõ állásba, elrugaszkodással fellendülés lebegõfüggésbe, lábleengedés kiinduló helyzetbe. - Játékok (üldözõfogó bordásfalon függõállásban, kötéltánc földön fekvõ kötélen). TEVÉKENYSÉGEK - Testtömegük megtartása támaszban és függésben. - Egyensúlyozás, térben tájékozódás. - A tornagyakorlatok koordinált végrehajtása. Témakör Labdás gyakorlatok Óraszám: 25 óra ALTÉMÁK - Labdavezetés mindkét kézzel kis területen, társhoz igazodva (tükörkép). - Kétkezes mellsõ átadás és átvétel párokban (helyben és továbbhaladással). - Labda passzolgatási kísérletek párokban, helyben. - Kapuradobási, rúgási kísérletek (kis kapura kapus nélkül és nagyobb kapura kapussal). - Kosárradobási kísérletek állóhelybõl. - Labdaütögetési kísérletek kézzel. - Játékok (labdavezetõ versenyek, bombázás, partizán labda, zsinórlabda. TEVÉKENYSÉGEK - Játék sikerélményt biztosító szinten. - A labda kézzel, illetve lábbal vezetése, továbbítása, birtokbavétele, gól vagy pont elérése. - A labdához és a társakhoz igazodás, a megoldási lehetõségek felismerése, a társakkal együttmûködés, a játék- és a magatartási szabályok betartása. Témakör Küzdõ feladatok, játékok Óraszám: 6 óra ALTÉMÁK Mint az 1-3. évfolyamon - Szabadulás csuklón fogásból. - Legyezõ (szemben álló kézfogó társsal dõlés hátra karnyújtásig és vissza). - Grundbirkózás. Kötélhúzás. TEVÉKENYSÉGEK A siker és a kudarc sportszerû elviselése a küzdõ feladatokban és a játékban. Témakör Szabadidõs sporttevékenységek Óraszám: 6 óra ALTÉMÁK - Számháború (lehetõségek függvényében). - Járõrversenyek (tájékozódási feladatokkal). TEVÉKENYSÉGEK Néhány egyszerû, a feltételeknek és az évszaknak megfelelõ, a szabadban végezhetõ játék ismerete és játszása. Témakör Úszás ALTÉMÁK - Az elsajátított úszásnem mellett egy további úszásnem kar- és lábtempójának elsajátítása. - Játékok a vízben (víz alatti fogó, fejelõ csata). TEVÉKENYSÉGEK Biztonságos mozgás a vízben, alapfokú úszástudás, és egy meghatározott távolugrás átúszása. TESTNEVELÉS ÉS SPORT 5-8. évfolyam A tanterv a NAT Testnevelés és sport mûveltségterület 5-8. évfolyamok követelményeit fedi le. A tantárgy óraszáma: 368 óra A Nyíregyházi Tanterv (helyi tervezés aránya: 80/20 % Ennek felosztása: Évfolyam Heti Évi Heti Évi Heti Évi Heti Évi Testnevelés és sport 2,5 2,5 2,5 2,5 Célok és feladatok Az iskolai testnevelés célja, hogy az iskola egységes nevelõ-oktató munkájának szerves részeként a testkultúra eszközeinek (testgyakorlatok, mozgásos játékok, sportági tevékenységek és az ezekhez kapcsolódó intellektuális ismeretek), valamint a természet egészségfejlesztõ tényezõinek integrált hatásaként járuljon hozzá, hogy a tanulók életigenlõ, az egészséget saját értékrendjükben kiemelt helyen kezelõ személyiséggé váljanak, akik ismerik motorikus képességeik szintjét, fejlesztésének és/vagy fenntartásának módját, a mozgásos játék, a versengés örömét, és igénylik azt. Megbecsülik társait teljesítményét, felismerik a testnevelés és sport egészségügyi és prevenciós értékeit, a rendszeres fizikai aktivitás magatartásuk részévé válik. A testnevelés célja továbbá az 5–8. évfolyamon, hogy - szoros összefüggésben az alsó tagozat számára megfogalmazott célokkal, figyelembe véve azokat az élettani, valamint az azokkal összefüggõ lélektani változásokat, amelyek ezt az életszakaszt jellemzik – támogassa a tanulók egészséges testi fejlõdését, az alapelveit (generikus) mozgáskészségben esetlegesen még mutatkozó hiányok felszámolását, ragadja meg a koordinációs alapképességek fejlesztési lehetõségének utolsó éveit, az élettani és az elõképzettségbõl adódó lehetõségek figyelembevételével fejlessze tovább a tanulók kondícionális képességeit, és segítse elõ a biomechanikailag helyes testtartás kialakítását, automatizálását és fenntartását. Az alsó tagozat megalapozó jellegére építve, gazdagítsa tovább a tanulók sportági mozgáskészségét, fejlessze motorikus cselekvési biztonságukat, mozgás- és sportolás iránti igényüket. A kötelezõ tanórák és a sportórák lehetõségeinek igénybevételével sajátítsák el legalább két sportági rendszer technikáját olyan szinten, hogy élmény és siker forrása legyen számukra. Ismerjék meg a motorikus feladatmegoldásokban érvényesülõ törvényszerûségeket, szabályszerûségeket, és tanuljanak meg feladatmegoldó sémákat, transzferálható cselekvési elveket. Az egészséggel kapcsolatos feladatok: a testi fejlõdés-érés támogatása, a higiénia szokások kialakítása, erõsítése, az ellenállóképesség, edzettség fejlesztése, az ortopédiai elváltozások megelõzése, ellensúlyozása, megfelelõ felkészítés a keringési és légzõrendszeri megbetegedések megelõzésére, a károsodások csökkentésére, értsék és ismerjék a prevenció lényegét, ismerjenek relaxációs eljárásokat. A mozgáskultúra fejlesztése: az alapvetõ (generikus) mozgáskészségek megfelelõ szintû kialakítása, fejlesztése, az úszás elsajátítása, a kondicionális és a koordinációs képességeknek az életkorhoz és az egyéni adottságokhoz igazított fejlesztése, sokoldalú mozgástapasztalat és jól alkalmazható mozgáskészség megszerzése, a feladatmegoldáshoz, a képességfejlesztéshez és a játék-sporttevékenységhez, azok károsodás nélküli végzéséhez kapcsolódó ismeretek (szabályok, történeti vonatkozások, mechanikai – biomechanikai törvényszerûségek, feladatmegoldó sémák, egészségügyi megfontolások) megszerzése, mozgáskommunikáció. Tanulási, játék- és sportolási élmények nyújtása: az elsajátítás, a teljesítmény, a kollektív siker és a tevékenység öröme. Értékes személyiségvonások fejlesztése: a félelem leküzdése, a szabályok betartása, összpontosítás, céltartás, a nehézségek leküzdése, empátia, kudarctûrés, a természet szeretete és környezetkímélõ magatartás. Kiemelt közös követelmények Hon- és népismeret – Ismerjék meg népünk kulturális örökségének jellemzõ sajátosságait, nemzeti kultúránk nagy múltú értékeit. – Ismerjék a kiemelkedõ magyar sportolók tevékenységét. Környezeti nevelés – A környezet ismeretén és személyes felelõsségén alapuló környezetkímélõ magatartás egyéni és közösségi szinten egyaránt legyen a tanulók életvitelét meghatározó erkölcsi alapelv. – Kapcsolódjanak be közvetlen környezetük értékeinek megõrzésébe, gyarapításába. Kommunikációs kultúra – Összetevõje a szimbolikus jelek útján történõ, a képi, valamint a mozgásban, a magatartásban megnyilvánuló kommunikáció képességek. Testi és lelki egészség – Az iskolára nagy feladat és felelõsség hárul a felnövekvõ nemzedékek egészséges életmódra nevelésben. – Minden tevékenységével szolgálnia kell a tanulók egészséges testi, lelki és szociális fejlõdését. Fejlesztési követelmények Az egészséges testi fejlõdés segítése A tanulók tudatosan vegyenek részt testük fejlesztésében. Alkati adottságaiknak megfelelõen, károsodástól mentesen következzenek be a prepubertás és a pubertás kori fejlõdés változásai. Rendszeresen végezzenek mozgástevékenységet, hogy megfelelõen fejlõdjön keringési légzési és mozgató rendszerük. Elõzzék meg a testtartási rendellenességek kialakulását, kerüljék a gerincoszlopot károsító helyzeteket, mozgásokat. Egészségük szilárduljon. Váljanak ellenállóvá a terhelésekkel és a megbetegedésekkel szemben. Ismerjék a mozgástevékenységnek és a sportolásnak az egészséges életmódban betöltött szerepét, és alkalmazzák azt. A mozgáskultúra fejlesztése Teljesítményképes tudás szintjén birtokolják az atlétikában tanult technikákat. Sajátítsanak el egyszerûbb torna jellegû elemeket, elemkapcsolatokat. A tanult elemekbõl legyenek képesek összefüggõ gyakorlatot végrehajtani. Tudjanak játszani két sportjátékot. Ismerjék azok szabályait, és alkalmazzák a játéknak megfelelõ támadási és védekezési megoldásokat. Továbbfejleszthetõ szinten tudják két úszásnem alaptechnikáját. Sajátítsanak el önvédelmi fogásokat. Ismerjenek meg és tudatosan alkalmazzanak cselekvési elveket, törvényszerûségeket, a rokon szerkezetû és funkciójú tevékenységekben érvényesíthetõ feladatmegoldó sémákat. Fejlõdjenek erõben, gyorsasági erõben, állóképességben. Motorikus képességeiket fejlesszék, ez mutatkozzon meg atlétikai-, torna-, sportjáték-, úszás- és küzdõsportbeli teljesítményeikben. Ismerjenek meg és alkalmazzanak egyszerûbb képességfejlesztõ eljárásokat. Fejlõdjön izomérzékelésük, ritmuskézségük, reakció- térbeli tájékozódási képességük, labilis egyensúlyi helyzetben is biztonsággal uralják testüket. A mozgásigény fenntartás Igényeljék a testnevelési és sportfoglalkozásokat. Jellemezze a tanulókat motorikus cselekvési biztonság, életvitelüket a rendszeres fizikai aktivitás. Fejlesztési feladatok 5-6. évfolyam: • Alaki képzés (egy és többes oszlop, egy- és többsoros vonal kialakítása, haladás az alaki szabályoknak megfelelõen egy- és többsoros alakzatban, különbözõ téralakzatok kialakítása, fordulatok helyben és mozgásban együttes osztályfoglalkoztatások tartásához). • Hosszabb alapgimnasztika-sorok egyszerûbb alapformákból. • A biomechanikailag helyes testtartás kialakítása, automatizálása és fenntartása a gimnasztika részeként. • Rövid távú vágtafutások, gyors futások irányváltoztatással. • Aerob jellegû kitartó futás. • Rajtolási versenyek különbözõ jelekre, szituációkra. • Szökdelések, ugrások (magas, távol, folyamatos munkavégzésben). • Mászási-függeszkedési kísérletek rúdra-kötélre, mászóversenyek, mászó váltóversenyek. • Dobások, lökések, hajítások kis súllyal távolba, kornak megfelelõ méretû és súlyú szerrel, a technika fejlesztését, a végrehajtás gyorsaságát célozva. • Mozgásban lévõ társakkal mozgásból történõ labdakezelés. • Elõzõ években tanultak módszeres képességfejlesztést célzó alkalmazása, cselezés, cselsorok, sportági technikai elemek kapcsolásának variálása, nehezítése. • A tanult sportági technikai-taktikai elemek játék-, versenyszerû helyzetbe állítása. • Szertorna, összefüggõ gyakorlatok. • Minden sportág technikai repertoárja, pontosságra, minõségre törekedve ( a helyi viszonyok és a tantestület választása szerint, a tanulók érdeklõdésének figyelembevételével). • Sportági alaptaktikák (egyszerû mechanikus szinten). • Esések, gurulások, vetõdések minden formája sportágelõkészítõ, egészségmegõrzõ jelleggel. • Küzdõsportok alapjai (elsõsorban fiúk, kisebb küzdõ jellegû versengések), esztétikai sportok alapjai (lányok). • Korcsolyázás, sízés, görkorcsolyázás, gördeszkázás alapjai, technikája. • Nép-, modern tánc technikai elemek, rövidebb koreográfiák, etûdök. • Tanult úszástechnikák fejlesztése, folyamatos úszás távolságnövelõ céllal, kisebb versenyek már jónak nevezhetõ technikai tudásszint elérése esetén. • Testkultúra-történeti ismeretek alapozása, higiéniai ismeretek növelése, alkalmazásuk ellenõrzötten. 7-8. évfolyam: • Az 1-6. évfolyamokon alaki képzésként tanultak tanórai alkalmazása. • Gimnasztika kéziszerek felhasználásával, zenére bemutatott összefüggõ gimnasztikai sorok kialakítása. • A biomechanikailag helyes testtartás kialakítása, automatizálása és fenntartása a gimnasztika részeként. • Húzóerõ, gyorserõ, erõ-állóképesség fejlesztése kisebb súlyokkal. • Mászás, függeszkedési kísérletek (lányok), függeszkedés (fiúk). • Dobások, hajítások, vetések, lökések, szökdelések sportágnak és életkornak megfelelõ eszközzel, kis súllyal, nehezékkel. • Aerob jellegû futások a sebesség növelésével. • Aerob jellegû különbözõ távú úszások a jó technikai szint szilárdítása céljával, rövidebb távú versenyek, versengések. • Rövid távú vágtafutások, gyorsfutások versenyszerûen is. • Küzdõsportok (fiúk), esztétikai sportok (lányok) gyakorlása, technikai fejlesztése. • Minden sportág (a helyi lehetõségektõl függõen) a hozzátartozó technikai és taktikai repertoárral, versenyszabályoknak megfelelõ keretek kialakításával történõ gyakorlása. • Koreografált torna-, tánc-, etûdrepertoár, nemnek megfelelõ stílus erõsítésével. • A mozgásmûveltséget fejlesztõ képzés elméleti hátterének folyamatos átadása, történetiséget és globális felhasználhatóságot érzékeltetõ módon. Értékelés A tanulók teljesítményét a tanév elején, végén, és az egyes témák végén célszerû mérni. Az értékelés alapját elsõsorban az önmagához viszonyított fejlõdés kell, hogy jelentse. A fejlõdés lehet magatartásbeli, ismeretbeli és végsõ sorban a személyiség egészére vonatkozó. Az alacsonyabb évfolyamokon inkább az ismeret és a technikai végrehajtás domináljon, a magasabb évfolyamokon jelenjen meg az alkalmazás is. Az értékelés összetevõi: – ismeret (szerek, eszközök nevei, szakkifejezések megértése, egyszerû szervezési formák megvalósítása), – technikai végrehajtás, – taktikai megoldások, – a teljesítmény és annak változása, – szervezés (sportöltözet, versenybíráskodás vállalása, társak segítése). TESTNEVELÉS ÉS SPORT

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes